علم النباتات هو الدراسه العلميه للحياه النباتيه و هو واحد من فروع علم الأحياء و بيتسمى كمان البيولوجيا النباتيه. بيدرس العلم نمو, تكاثر, استقلاب, تطور الشكل, علم أمراض النبات, علم البيئه, علم نشوء النبات. شعوب ما قبل التاريخ جمعت النباتات الفطريه للأكل و استعملوا النباتات فى بنا البيوت. و بدأ الناس فى منطقه الهلال الخصيب حوالى سنه 8,000 قبل الميلاد بالاعتماد على النباتات المزروعه للأكل و الدوا. فى عهد الإغريق, ارتبط علم النبات بعلم الطب و انتقل الاهتمام دا لغيرهم من الشعوب بعدهم. الإغريق عملو أول دراسات علميه للنباتات, الفيلسوف اليونانى أرسطو جمع معلومات عن معظم النباتات المعروفه وقتها فى العالم و كان تلميذه ثاوفرستس أول من حاول تصنيف النباتات و تسميتها على أساس أشكالها و طرق نموها و اتلقب بأبو علم النبات. و فى عهد جمع بلينيوس الاكبر كل معارف عصره المتصله بالنبات فى كتابه الضخم (التاريخ الطبيعى). بلينى الاكبر الى كان عالم تاريخ طبيعى رومانى و كاتب ( 23 - 79 م) سجل حقائق عن النباتات فى مرجعه المكون من 37 مجلد و اللى اسمه التاريخ الطبيعى. اهتم العلماء المسلمين بدراسه علم النبات و من أشهر علمائهم ابن البيطار صاحب كتاب (الجامع فى الأدويه المفرده) المعروف بمفردات ابن البيطار.